На пытанне з залы пра меры, накіраваныя на замацаванне маладых кадраў у рэгіёне, падрабязна адказаў намеснік старшыні райвыканкама А.В. Садоўскі. Адезд моладзі за межы краіны ў пошуках лепшага месца – гэта тэндэнцыя паўсюдная, у тым ліку ў краінах-суседках, адзначыў Аляксей Валянцінавіч. Мець добрую зарплату, камфортныя ўмовы працы і жыцця – жаданне справядлівае і зразумелае. Таму органы ўлады робяць важныя і паслядоўныя крокі, каб для жыхароў Шчучыншчыны яно станавіліся рэальнасцю. Цяпер сярод першачарговых задач менавіта стварэнне рабочых месцаў. У Шчучыне пабудаваны Праймілкхутка запрацуе фабрыка грыбоў... У інвестараў ёсць цікавасць да нашага рэгіёна, ужо разглядаюцца планы ўзвядзення ў горадзе яшчэ аднаго буйнога прадпрыемства – паведаміў намеснік старшыні райвыканкама. Па яго словах, не за гарамі час, калі тэрыторыя былога аэрадрома ператворыцца ў развітую прамысловую зону. Будуць работа, нармальныя ўмовы для жыцця – не будзе праблемы з замацаваннем маладых кадраў. 